Diari Oficial de la Generalitat Valenciana


Sumari del DOGV 5429, del 16-01-2007 (2006/14430)

Notificació a Flocados del Sudeste, SL, del laude emés per la Junta Arbitral del Transport d'Alacant. Expedient 017/06-A.
-------------------------------------------------------------------------------------------------------------------------

### Dades del document

Número de DOGV
:   5429

Data del DOGV
:   16-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14415


Data del document
:   29-11-2006

Organisme emissor
:   Conselleria d'Infraestructures i Transport

Tipus de document
:   Edicte

Descriptors 

:   * sistema judicial

Edicte de la Junta Arbitral del Transport d'Alacant per a fer saber al representant legal de Flocados del Sudeste, SL, amb domicili a Elx (pda. d'Altabix, P-1), que s'ha dictat laude en l'expedient 017/06-A, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener.  
El text és el següent:  
Alacant, 7 de juliol de 2006. A les 10.30 hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 017/06-A, promogut per Transportes Ochoa, SA, amb domicili a Alacant contra Flocados del Sudeste, SL, amb domicili a Elx (Alacant) en relació amb la reclamació següent: impagament de ports per servicis de transport realitzats des d'Elx a distints punts de la península en el mes de novembre de 2005 per un total de 1.084,23 Euros (mil huitanta-quatre euros i vint-i-tres cèntims) inclòs l'IVA, més interessos de demora xifrats en 21,81 Euros (vint-i-un euros i huitanta-un cèntims). Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la legislació vigent més avall arreplegada. Es concedix la paraula al representant de l'actora Ángel Jiménez Lara, que ratifica la demanda i quantia expressades.   
Així mateix, són aportats a l'expedient, com a prova documental, albarans justificatius de l'arreplegada i entrega de les diferents partides i constituïxen estos la facturació, el total de la qual és objecte la present reclamació. Considerant La Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'ha exposat abans, s'arriba per unanimitat al laude següent: estimar la demanda interposada per Transportes Ochoa, SA, contra Flocados del Sudeste, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat és procedent que Flocados del Sudeste, SL, abone a Transportes Ochoa, SA, la quantitat de 1.084,23 Euros (mil huitanta-quatre euros i vint-i-tres cèntims), inclòs l'IVA, en concepte de ports després de liquidació, més els interessos legals de demora que comporte des del moment de la interposició de la demanda el 31 de març, fins a la data d'este laude, sense que la quantitat resultant per este últim concepte puga ser superior a 21,81 euros sol·licitats en la demanda. Contra esta resolució arbitral únicament es pot interposar recurs d'anul·lació davant de l'Audiència Provincial, que haurà de presentar-se en els deu dies següents al de la notificació del laude, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. El que, perquè conste, s'arxive i es trasllade a les parts, firmen els membres de la junta al lloc i en la data indicats.  
Alacant, 29 de novembre de 2006.- El president: Manuel J. Gálvez.